Diari Oficial de la Generalitat Valenciana


Sumari del DOGV 6945, del 17-01-2013 (2013/285)

Subhasta de béns immobles a Vinaròs.
------------------------------------

### Dades del document

Número de DOGV
:   6945

Data del DOGV
:   17-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/285


Organisme emissor
:   Notaria de Maria Jose Serrano Cantin

Tipus de document
:   Subhasta

Subhasta de béns immobles a Vinaròs. [2013/285]  
María José Serrano Cantín, notària del Col·legi Notarial de València, amb residència a Vinaròs (Castelló), faig saber:  
Que a la meua notaria s'està tramitant el procediment de venda extrajudicial de béns immobles, de conformitat amb l'article 129 de la Llei Hipotecària, número d'expedient 2/2012, en relació amb les finques hipotecades següents:   
1a. Urbana. Parcel·la de terreny sítia al terme municipal de Vinaròs (Castelló), partida de l'Amerador o Triador, hui, carretera de la Costa, número 167, de cinc-cents noranta-cinc metres quadrats (595 m²) de cabuda, determinada esta cabuda per dèsset metres i cinquanta centímetres d'amplària i trenta-quatre metres de llargària. Límits: pel nord i oest, amb la resta que es va segregar; pel sud, amb el camí del càmping; i per l'est, amb Vicente Vidal Palau. Li correspon la part proporcional en els drets que la general té sobre el pou situat a la finca d'Agustín Forner.  
Referència cadastral: 9635894OK5083O7852TL.  
Inscripció: està inscrita en el Registre de la Propietat de Vinaròs, en el tom 1323, llibre 441, foli 218, finca registral número 16145.   
2a. Urbana. Parcel·la de terreny sítia al terme municipal de Vinaròs (Castelló), partida de l'Amerador o Triador, hui carrer de la Barbiguera R, número 4. Té una cabuda de cinc-cents trenta-cinc metres quadrats (535 m²), aproximadament. Límits: pel nord, amb Francisco Caudet; pel sud, amb Fuensanta Colomé; per l'est, amb un camí de servici de tres metres d'amplària, a què té dret; i per l'oest, amb Vicente Miralles. Li correspon la part proporcional en els drets que la general té sobre el pou situat a la finca d'Agustín Forner.  
  
Referència cadastral: 1909618QH6418S1897VW.  
Inscripció: està inscrita en el Registre de la Propietat de Vinaròs, en el tom 1323, llibre 441, foli 216, finca registral número 16111.  
Atés que pertoca la subhasta de les finques, se'n fan saber les condicions:  
- Totes les subhastes es realitzaran al meu despatx notarial, siti a la plaça de Jovellar, número 16, 2n, de la ciutat de Vinaròs (Castelló).  
- S'assenyala la primera subhasta per al dia 21 de febrer de 2013, a les 12.00 hores, amb el tipus base de cent noranta-sis mil quatre-cents quaranta-dos euros (196.442 €) per a la finca registral número 16596, i el de cent seixanta-huit mil dos-cents vint-i-tres euros (168.223 €) per a la finca registral número 16268; si no hi ha un postor, o si resulta fallida, s'assenyala la segona subhasta per al dia 21 de març de 2013, a les 12.00 hores, el tipus de les quals serà el setanta-cinc per cent de la quantitat indicada per a la primera subhasta; i si no hi ha un postor o si resulta també fallida, s'assenyala la tercera subhasta per al dia 18 d'abril de 2013, a les 12.00 hores, i no s'admetran postures, en esta tercera subhasta, per un import inferior al seixanta per cent del tipus de la primera; i si hi ha pluralitat de millores en la tercera subhasta, la licitació entre millorants i millor postor tindrà lloc a les 12.00 hores del dia 29 d'abril de 2013.   
- La documentació i el certificat del registre a què es referixen els articles pertinents del Reglament hipotecari poden consultar-se a la meua notaria, de dilluns a divendres, des de les 10.00 hores fins a les 14.00 hores. S'entendrà que tot licitador accepta com a suficient la titulació. Les càrregues, gravàmens i assentaments anteriors a les hipoteques que s'executen continuaran subsistents.  
- Llevat del creditor, els licitadors, per a prendre part en la primera o en la segona subhasta, han de consignar prèviament a la Notaria una quantitat equivalent al trenta per cent del tipus que corresponga, o del vint per cent del de la segona subhasta per a prendre part en la tercera, per mitjà d'un xec bancari a nom de la notària.   
- Des de l'anunci fins al moment de realització de la subhasta, podran fer-se postures per escrit en un plec tancat, adjuntant-hi el justificant del depòsit previ. Només l'adjudicació a favor de l'executant o la rematada a favor d'este o d'un creditor posterior podrà fer-se cedint a un tercer.  
- En cas que la comunicació per correu certificat al titular de l'última inscripció de domini, del lloc, dia i hora fixats per a la subhasta, resulte infructuosa o negativa, este anunci i la publicació d'este als taulers i butlletins corresponents valdrà per a suplir la comunicació esmentada.  
  
Vinaròs, 10 de gener de 2013.- La notària: María José Serrano Cantín.